रावघाट: पुलों के निर्माण को हरी झंडी
राज्य शासन ने केवटी के आगे रावघाट तक पुलों के निर्माण को हरी झंडी दे दी है। वहीं तीसरे स्टेज में 42 से 77 किमी तक रेलवे ट्रैक निर्माण कार्य के लिए टेंडर प्रक्रिया में है। जिसमें फरवरी से निर्माण शुरू करने का लक्ष्य रखा गया है।
बुधवार को नया रायपुर में मुख्य सचिव विवेक ढांड ने दक्षिण पूर्व मध्य रेलवे (एसईसीआर) के अफसरों की बैठक ली। जिसमें रावघाट प्रोजेक्ट अंतर्गत राजहरा से रावघाट तक निर्माणाधीन कार्यों की समीक्षा की गई। आरवीएनएल के अफसरों ने बताया कि राजहरा से गुदुम तक पुलों का निर्माण और रेलपांत बिछाने का पूरा हो चुका है। रेलवे सेफ्टी ने इंजन चलाकर ट्रैक का परीक्षण भी कर लिया है। सेकंड स्टेज में 17 से 42वें किमी तक पुलों का निर्माण कार्य जारी है। जिसमें 50 फीसदी कार्य पूरा हो चुका है। सितंबर 2017 तक सेकंड फेज का निर्माण पूरा करने का लक्ष्य है।
डौंडी। ग्राम टेकाढोडा के पास रेलवे ब्रिज के निर्माण प्रक्रिया शुरू हो गई है।
फोर्स के साए में निर्माण
निर्माणाधीन क्षेत्र नक्सल प्रभावित है। ऐसे में उनके द्वारा हिंसात्मक घटनाओं को अंजाम दिए जाने से निर्माण कार्य प्रभावित हो सकता है। इस आशंका के मद्देनजर निर्माणस्थल में बड़ी संख्या में पैरामिलिट्री फोर्स तैनात की गई है।
थर्ड स्टेज से शुरू हो काम
मुख्य सचिव ने कहा कि भले ही चौथे स्टेज के लिए सर्वे कार्य चल रहा हो लेकिन इस रूट में पड़ने वाले पुलों का निर्माण थर्ड स्टेज के साथ ही शुरू कर दिया जाए। सर्वे पूरा होने के बाद रेलपांत बिछाने का कार्य बाकी रहेगा।
थर्ड स्टेज टेंडर प्रक्रिया में
थर्ड स्टेज (42 से 77 किमी) तक पुलों के निर्माण और रेलपांत बिछाने के लिए फिलहाल टेंडर प्रक्रिया में है। जनवरी में इसे पूरा कर लिया जाएगा। फरवरी से पुल का निर्माण शुरू करने का लक्ष्य रखा गया है।
राजहरा से जगदलपुर रूट अभी भी अटका
इधर राजहरा से जगदलपुर तक 235 किमी तक 259 हेक्टेयर भूमि अधिग्रहित की गई है। बताया गया कि पेड़ों की कटाई शुरू हो गई है। अंतागढ़ तक 90 हजार पेड़ों की कटाई हो चुकी है। रावघाट से जगदलपुर के लिए केंद्र ने 1094 करोड़ रुपए स्वीकृत भी कर चुकी है बालोद व कांकेर में मुआवजा का मामला पेंडिंग है।
फैक्ट फाइल
रावघाट में 2028.79 हेक्टेयर में कच्चा लोहा का भंडारण
51.1 करोड़ टन लौह अयस्क
42 गांव होंगे प्रभावित
131 हेक्टेयर शासकीय भूमि
623 हेक्टेयर निजी भूमि
691 हेक्टेयर वन भूमि
तीसरे स्टेज में 42 से 77 किमी तक रेलवे ट्रैक निर्माण कार्य के लिए टेंडर प्रक्रिया में
hin_Deva hin_Deva hin_Deva hin_Deva bho_Deva hin_Deva mag_Deva hin_Deva mag_Deva hin_Deva bho_Deva hin_Deva kas_Deva hin_Deva hin_Deva hin_Deva hin_Deva hin_Deva hin_Deva hin_Deva